Aratani

Tani a kaland során

Aratani (vagy becézve "Tani-chan" - a játék során jellemzően inkább ezt használja) játékos karakter a Henka no Rei világában, egy negyedrészt ember, háromnegyedrészt róka szellem. Mivel rókák között nőtt fel, önmagát is alapvetően kitsunének tartja, és rendelkezik több mágikus és személyiségbeli tulajdonságukkal is.

## Megjelenése

Aratani alacsony, vékony lány (nagyjából 152 centiméter, bár ez változó - rendelkezik egy korlátozott alakváltó képességgel), kerek arccal és nagy, sárga szemekkel. Ránézésre 16 és 18 év között jár, de a valós életkora kicsivel több, mint háromszáz év. A szemei körül körben, valamint alattuk (ott 3 pötty) vörös minta található. (ha nagyon mérges még két-két csík jelenik meg a homlokán és “át” a szemein). A haja bordós-vörös színű, nagyjából a háta közepéig ér és szinte konstans össze-vissza áll. A feje tetején a kóc közül két hegyes kis rókafül kandikál ki, bennük egy-egy csengővel, hátul pedig három lompos farkincája lengedezik szüntelenül össze-vissza. Jobbára valamilyen színes, virágmintás kimonót hord, ami rövid mert a “rendesben” kevésbé tud mozogni. Ugyanezen okból hord nadrágot (alul buggyosra megkötve hogy ne akadjon bele semmibe) is. Az öltözék részét képezi még egy klasszikus róka maszk is, piros mintákkal.

## Személyisége

Mentálisan egy nyolc éves gyerek, és egy rendes, felnőtt ember között ingadozik. Habár csak háromnegyed részben kitsune, amivel tisztában is van, magát mégis inkább szellemnek tekinti és érzi. Az egyetlen nagy különbség, hogy a sok szellemeknél az emberekkel, és különösen a yashákkal szemben jellemző ellenszenv, megvetés, gyűlölet és rosszindulat sosem nyilvánult meg benne. Adott körülmények között a rossz érzései csak egyéneket, esetleg kisebb csoportokat céloznak.

Ahogy az a rókákra általában jellemző, meglehetősen csintalan. Előszeretettel tör borsot mások orra alá, de ebben is van egy határa amit egyszerűen nem kíván átlépni. Érdeklődő, egyes dolgok felé már-már gyermeki kíváncsisággal fordul. Távolról sem buta, a felfogása gyors, rendkívül tanulékony, bár néha túl sok dologra szeretne egyszerre odafigyelni, ami nem mindig sikerül... (Ha valami untatja még tízszer olyan könnyen ki lehet zökkenteni.) Nagymértékben extrovertált, rengeteget tud (és fog is) beszélni, szeret másokhoz közel lenni, megölelni, megszagolni, esetenként megnyalni őket. A klasszikus értelemben vett káromkodás, hardcore inzultálás és perverzió teljesen ismeretlenek a számára. Rengeteg benne az energia, a monotóniát egyáltalán nem bírja. Gyakran esik nehezére esik tovább huzamosabb ideig megülnie a fenekén. Eléggé érzékeny tud lenni. Helyzettől függően vagy sírni kezd ha megbántod vagy ha ráfaragtál megpörköl (ill. kísérletet tesz rá, a különbség sokszor csak a célpont reakcióidején múlik), utóbbit azonban csak kritikus esetekben.

## Története

### A játék előtt

Valamivel több mint 300 évvel a Henka no Rei eseményei előtt egy fiatal nőstény kitsune és egy félig kitsune férfi valami bizarr véletlen folytán (talán unatkoztak az istenek) szerelembe esett. Ennek a násznak a különös gyümölcse lett a jelenleg Aratani névre hallgató, akkor még apró szőrcsomó. Miután az édesapja alig pár éves korában eltűnt (nagy valószínűséggel tudatosan hagyta ott a családot és azóta már elhalálozott, yasha lévén nem biztos hogy természetes úton), az anyja jó darabig utazott az egyébként hibátlanul kitsunénak látszó kölyökkel. Mikor az anyja új párt talált magának, a hím kitsune meglepően jól viselte a kislány létezésének tényét és egyetértett az anyával, miszerint a kölyök pontos származása jobb ha kettejük között marad. (Bár ettől még természetesen keringett mindenféle pletyka és némelyik magasabb helyre is eljutott mint arra a róka számítana…)

A fiatal majdnemszellem hamar megszokta az új körülményeit, rövid időn belül nagy testvér lett és elkezdte egyre aktívabban használni a szellemként kapott képességeit is. Habár semmilyen jel nem mutatott rá, feltételezett kétes eredetének okán Tani elég gyakran volt más rókakölykök szekálásának célpontja. Későbbi tanárával való első találkozását is egy ilyen , eredetileg a bajba keverésére tett kísérletnek köszönheti.

Történt egyszer ugyanis, mikor a magát, egyébként meglehetősen megalapozottan, a rókák istenének nevező Tamamo no Mae tanítványokat keresett magának, azt pont Taniék erdejében tette. Na már most a rakás kis ostoba róka ivadéknak az “zseniális” ötlet pattant ki a kobakjukból, hogy fogadással belecsalják kevéssé kedvelt társnőjüket és a még nála is fiatalabb öcsikéjét a kilencfarkú megtréfálásába. Azonban a terv nem egészen úgy sült el, ahogy arra számítottak. Tani trükkje úgy ahogy volt, besült a közepén és végeredményeképpen a kislány öcsikéstől landolt a rókák istenének karjaiban. Ez lényegében, a szülőket ért enyhe szívrohamot leszámítva, semmiféle negatív következménnyel nem járt, sőt kifejezetten aranyos történet lett belőle.

Évekkel később aztán Tani saját elhatározása alapján, valamint nem mellékesen a szülei előzetes értesítése nélkül, egyedül ment el felkeresni a Tamamo no Mae-t. Ami szintén egy jópofa történet, lévén az egy idősebb tanítványnak úgy kellett beszedni az eltévedt és még akkor is feltűnően fiatal rókalányt. És tény, valóban fiatal volt, de mellé rettenetesen eltökélt, kitartó és egy bizonyos kilencfarkú véleménye szerint meglepően tehetséges. (Valószínűleg ekkortájt ismerkedett meg Kaennel is.)

Aztán egyszer csak eljött az a pillanat, aminek gondolata a lehető legambivalensebb érzéseket idézte elő Aratani agyában a tanítvány ideje alatt: Hazamenni. Egy felől hihetetlenül akarta, míg másfelől baromira félt is tőle. De végül a lelkiismeret és a honvágy nyert.

A hazatérését három fő vázlatpontba lehetne sűríteni:

* A két ordenáré nagy pofon és az erdő szerte tisztán érthető fegyelmező előadás a szülői kettős részéről.
* A borda ropogtató anyai ölelések és közös zokogás, amiért mégiscsak hazaért.
* A felismerés hogy a testvéreinek száma bőven több, mint addig volt - pontosan hárommal nőtt.

A fennálló helyzetet megszokva Tani folytatta a normális erdei kitsune életét, amíg nem is olyan régen, ezúttal a család többi részének tudomásával elindult a világba, hogy ismét kipróbálja a szerencséjét.

## Képességei

* Rókatűz (1 db “intelligens” lángcsomóval)
* Megvannak a kitsunékra jellemző illúziós képességei, valamint a tehetsége is hozzájuk - bár a siker valószínűsége alacsonyabb, az esetek negyedében nem pont az történik, amit tervezett
* Alakváltás, de az is olyan sikerességi aránnyal mint az illúziók
* Rendkívül gyors és nagyon hajlékony, jóval az emberek, vagy a félszellemek felett áll
* Fejlettek az érzékei, szaglása és hallása éles, a sötétben is remekül lát

## Kapcsolatok

### A családja

Tani életében fontos szerepet töltött be a családja. Ennek ismert tagjai:

* Aki (秋 - ősz) - anya, hétfarkú, világosbarna szőrzettel.
* Haru (陽 - fény, nap, férfi) - apa, félszellem, az egyik szülője kitsune volt. Valószínűleg már nem él.
* Rin (凛 - fegyelmezett) - mostohaapa, az anyja jelenlegi férje. Hétfarkú, vörös szőrzettel.
* Riku (陸 - föld) - az idősebbik öccse, kétfarkú, vörös szőrzettel.
* Nobu (信 - bizalom) - a fiatalabbik öccse, Miyu ikertestvére. Egyfarkú, a bundája szürke.
* Miyu (美夕 - szép, este) - az idősebbik húga, Nobu ikertestvére. Egyfarkú, szürke bundával.
* Setsuko (節子 - dallam, gyermek) - a fiatalabbik húga. Egyfarkú, a bundája barna.

## Egyéb

* A haja szinte genetikailag kócos. Hiába fésüli meg az perceken belül ismét a kócos “alapállásban” lesz.
* Elég sok ragadt rá Tamamo no Mae emberi művészet iránti érdeklődéséből.
* Riku öccse elég csípősen kezd viselkedni ha szóba kerül a nővére szökése.
* Gyerekmágnes.
* A maszkját magának festette, hozzávetőlegesen jól rajzol.
* A karakterképeit a játékosa rajzolta.